Baleseteket okoz a hó a 8-ason
Három helyen is egymásba rohantak az autók.
A mentőszolgálat Veszprém megyei vezetője számolt be róla, hogy a 8-as főúton, Litérnél két baleset történt, és az első ütközések után az ott álló járművekbe mindkét helyen belehajtottak újabb autósok.

Komolyabb baja senkinek nem esett, de könnyű sérült több is volt, pontos számot még nem tudtak mondani.

A környéken havazik, ez okozta a baleseteket. Torlódásra kell számítani.

Öskünél hat óra körül ütközött egy kamion és egy személyautó. Teljes útzárat rendeltek el, a forgalmat Hajmáskér felé terelik el. Hárman súlyosan megsérültek.

 

 

Útzár a 13-ason is

A 13-as főúton is volt karambol. Egy személy- és egy teherautó ütközött az M1-es és a csémi elágazás között. A teljes útzár miatt az autósok Komáromnál nem tudnak felhajtani a sztrádára és letérni arról.

Arról nincs hír, ott is a hó okozta-e a balesetet.
Litér